Ігар Мікалаевіч Жалязоўскі

Ігар Мікалаевіч Жалязоўскі (, Орша, Беларуская ССР — ) — беларускі канькабежац, заслужаны майстар спорту СССР (1985). Заслужаны работнік фізічнай культуры і спорту Рэспублікі Беларусь (1994). 5 разоў прызнаваўся лепшым спартсменам года Беларусі па выніках апытання спартыўных журналістаў (1985, 1986, 1989, 1991, 1993).

 Біяграфія 
Нарадзіўся 1 чэрвеня 1963 года ў Оршы. У 1984 годзе скончыў Беларускі інстытут фізічнай культуры.

Адзін з наймацнейшых у свеце канькабежцаў-спрынтараў ў 1980-90-х гг. Неаднаразовы рэкардсмен свету (у 1983-89) на дыстанцыі 1000 і 1500 м і ў спрынтэрскім мнагабор’і. Срэбны (1994) і бронзавы (1988) прызёр зімовых Алімпійскіх гульняў на дыстанцыі 1000 м, шасціразовы чэмпіён свету па спрынтарскім шматбор’і (1985, 1986, 1989, 1991-93), пяціразовы чэмпіён СССР па спрынтарскім шматбор’і (1985, 1986, 1989-91), шматразовы чэмпіён краіны (у 1984-91) на дыстанцыях 500, 1000 і 1500 м атрымаў 30 перамог на этапах Кубка свету (1985—1993). Уладальнік Кубка свету на дыстанцыі 1000 м (у 1991—1993). Рэкардсмен свету на дыстанцыях 1000 і 1500 м, а таксама ў спрынтэрскім мнагабор’і.

З 1995 года на адміністрацыйнай працы: прэзідэнт Беларускага саюза канькабежцаў (1996—2005), член НАК Беларусі, быў першым прэзідэнтам Параалімпійскага камітэта Беларусі (1996—2001).

Памёр 12 чэрвеня 2021 годаПамёр легендарны беларускі канькабежац Ігар Жалязоўскі.

 Крыніцы 

 Літаратура 



 Спасылкі 
 Игорь Железовский  — Аўтабіяграфічная кніга Ігара Жалязоўскага 
 Ігар Жалязоўскі — профіль на сайце ISU 

 Ігар Жалязоўскі — профіль на сайце SpeedskatingNews.info  


Катэгорыя:Канькабежцы СССР
Катэгорыя:Канькабежцы Беларусі
Катэгорыя:Сярэбраныя прызёры зімовых Алімпійскіх гульняў 1994 года
Катэгорыя:Бронзавыя прызёры зімовых Алімпійскіх гульняў 1988 года
Катэгорыя:Канькабежцы на зімовых Алімпійскіх гульнях 1988 года
Катэгорыя:Канькабежцы на зімовых Алімпійскіх гульнях 1992 года
Катэгорыя:Канькабежцы на зімовых Алімпійскіх гульнях 1994 года
Катэгорыя:Чэмпіёны свету па канькабежным спорце
Катэгорыя:Выпускнікі БДУФК
Катэгорыя:Спартыўныя функцыянеры Беларусі